**Per(vers)**

*Ioan Grigoraș Liliana Trif*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- În noaptea asta cu luciri nebune,

Iubita mea, îți fac confesiune,

Declar solemn că trupul de sirenă

Se impregnează-n mintea erogenă

Purtându-mă prin fantezii bizare

Când te sărut pe vers, între picioare,

Apoi cuprins de-o dulce nebunie

Mă pierd cu totu-n tine, Poezie,

Căpșuna sânilor o mușc cu sete,

De două ori, adânc, vreau să mă-mbete

Și pot să mor strivit între petale

Ca victimă a frumuseții tale.

- Culegi nectarul nopţilor rebele,

Vulcani erup în sânge şi în piele,

Simţi între coapse lava, te incită

Şi gura ta flămândă mă recită

Ca pe-un poem fluid, apocaliptic,

Greu accesibil, versurile gliptic

Le şlefuieşti adânc pe sâni, pe spate,

Trăim extrem şi totuşi jumătate

Din pasiune încă n-am trăit-o,

Şopteşte-mi la ureche: Ştii, iubito,

Vreau totul! Şi-ţi promit că dimineaţă

Vom cere “bis” destinului o viaţă.

Ioan Grigoraș Liliana Trif

\*poezia cu numărul 700

semnată Ioan Grigoraș Liliana Trif